দীর্ঘদিন পর নতুন একটি গান প্রকাশ করলেন কন্ঠশিল্পী প্রিয়াঙ্কা গোপ। 'ভুল' শিরোনামের গানটি লিখেছেন জনপ্রিয় গীতিকার কবির বকুল। গানটির সুর ও সংগীত পরিচালনা করেছেন শেখ জসীম। আর আলো-আঁধারীর চমৎকার খেলায় গানটির ভিডিও নির্মাণ করেছেন লতা আচারিয়া। প্রযোজনা প্রতিষ্ঠান সেভেন টিউনস এন্টারটেইনমেন্ট এর ব্যানারে গানটি প্রকাশিত হয়েছে। ‘ভুল তো মানুষেরই হয়, তাই বলে ভাঙ্গবে হৃদয়’ এমন কথার এই গানটি প্রসঙ্গে প্রিয়াঙ্কা গোপ বলেন, আমি মূলত উচ্ছাঙ্গসংগীত শিল্পী। আমি মনে করি, আমার শ্রোতা নির্দিষ্ট। সাধারণত যে ধারার গান করি এটি তার বাইরের নয়। আশা করছি, সবারই ভালো লাগবে। বকুল ভাই আর জসীম ভাইয়ের প্রতি কৃতজ্ঞতা একটি সুন্দর গান করে দেয়ার জন্য।' উল্লেখ্য, এর আগে বেশ কয়েকটি একক অ্যালবাম প্রকাশ হয়েছে এ শিল্পীর। ‘অনিল বাগচীর একদিন’ চলচ্চিত্রে গান গাওয়ার জন্য জাতীয় চলচ্চিত্র পুরস্কারে শ্রেষ্ঠ নারী কণ্ঠশিল্পী পুরস্কার লাভ করেন তিনি।